כללי מיסוי מקרקעין (שבח ורכישה) (דיווח מקוון)

{{ח:התחלה}}
{{ח:כותרת|כללי מיסוי מקרקעין (שבח ורכישה) (דיווח מקוון), התשע״ח–2017}}

{{ח:פתיח-התחלה}}
{{ח:תיבה|ק״ת תשע״ח, 101|כללי מיסוי מקרקעין (שבח ורכישה) (דיווח מקוון)|https://olaw.org.il/takanot/takanot-7872.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק מיסוי מקרקעין (שבח ורכישה)#סעיף 76א|סעיף 76א(ג)}} {{ח:חיצוני|חוק מיסוי מקרקעין (שבח ורכישה)|לחוק מיסוי מקרקעין (שבח ורכישה), התשכ״ג–1963}} (להלן – החוק), אני קובע כללים אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בכללים אלה –
{{ח:ת|סוג=הגדרה}} ”אתר הדיווח“ – אתר האינטרנט של רשות המסים בישראל שבו מתבצע הדיווח המקוון למנהל;
{{ח:ת|סוג=הגדרה}} ”חייב“, ”מסמך מקרקעין“ – כהגדרתם {{ח:חיצוני|תקנות מיסוי מקרקעין (שבח ורכישה) (דיווח מקוון)|בתקנות הדיווח המקוון}};
{{ח:ת|סוג=הגדרה}} ”גורם מאשר“ – כהגדרתו {{ח:חיצוני|חוק חתימה אלקטרונית|בחוק חתימה אלקטרונית}};
{{ח:ת|סוג=הגדרה}} ”הצהרת אימות פרטים“ – טופס המודפס על דף נייר ושנקבע לפי {{ח:חיצוני|חוק מיסוי מקרקעין (שבח ורכישה)#סעיף 112|סעיף 112 לחוק}} שבו החייב חתם כי הוא מאשר את הדיווח המקוון שדיווח מגיש המסמך, ושעורך דין או עובד הרשות אימת את חתימתו בחתימת ידו, לאחר שזיהה אותו והסביר לו את מהות ההצהרה ואת התוצאות המשפטיות הנובעות ממנה, ולאחר ששוכנע שהדבר הובן כראוי ושהחייב חותם מרצונו;
{{ח:ת|סוג=הגדרה}} ”הרשות“ – רשות המסים בישראל;
{{ח:ת|סוג=הגדרה}} ”חתימה ידנית“ – חתימה בכתב יד על מסמך נייר;
{{ח:ת|סוג=הגדרה}} ”טופס דיווח“ – טופס אלקטרוני שמשמש לצורך דיווח מקוון, כפי שהוא מופיע, במועד הדיווח, במערכת הדיווח;
{{ח:ת|סוג=הגדרה}} ”מגיש המסמך“ – מי שמגיש בפועל את מסמך המקרקעין למנהל, בין אם מדובר בחייב ובין אם מדובר במייצגו של החייב;
{{ח:ת|סוג=הגדרה}} ”מחשב מדווח“ – מחשב פרטי המשמש מגיש מסמך לצורך הורדת טופסי דיווח מאתר הדיווח ולצורך ביצוע דיווח מקוון לרשות, והעומד בדרישות חומרה ותוכנה המאפשרות כניסה למערכת הדיווח, לרבות חיבור לרשת האינטרנט;
{{ח:ת|סוג=הגדרה}} ”מחשב ציבורי“ – מחשב המוצב במשרד מיסוי מקרקעין לצורך הגשת הצהרות וטפסים באופן מקוון;
{{ח:ת|סוג=הגדרה}} ”מערכת הדיווח“ – מערכת המייצגים או מערכת ממוחשבת אחרת אשר ניתן להיכנס אליה מאתר הדיווח, ובה ניתן לבצע את הדיווח המקוון;
{{ח:ת|סוג=הגדרה}} ”מערכת המייצגים“ – מערכת ממוחשבת שיכול להיכנס אליה עורך דין מייצג לאחר זיהוי באמצעות תעודה אלקטרונית מאושרת ושבה ניתן לבצע פעולות שונות ובכללן הגשת דוח באופן מקוון;
{{ח:ת|סוג=הגדרה}} ”סריקה ממוחשבת“ – כהגדרתה {{ח:חיצוני|תקנות העדות (העתקים צילומיים)#סעיף 3א|בתקנה 3א לתקנות העדות (העתקים צילומיים), התש״ל–1969}};
{{ח:ת|סוג=הגדרה}} ”תעודה אלקטרונית מאושרת“ – מסר אלקטרוני שהנפיק גורם מאשר לפי הוראות {{ח:חיצוני|חוק חתימה אלקטרונית#פרק ד|פרק ד׳ לחוק חתימה אלקטרונית}}, המאשר כי אמצעי אימות חתימה מסוים הוא של אדם מסוים;
{{ח:ת|סוג=הגדרה}} ”תקנות הדיווח המקוון“ – {{ח:חיצוני|תקנות מיסוי מקרקעין (שבח ורכישה) (דיווח מקוון)|תקנות מיסוי מקרקעין (שבח ורכישה) (דיווח מקוון), התשע״ח–2017}}.

{{ח:סעיף|2|אופן ההגשה}}
{{ח:תת|(א)}} הגשת מסמך מקרקעין באופן מקוון תיעשה באחת מן הדרכים המפורטות להלן:
{{ח:תתת|(1)}} על ידי עורך דין, בתקשורת מחשבים ממחשב מדווח, באמצעות מערכת המייצגים;
{{ח:תתת|(2)}} באמצעות מחשב ציבורי, לאחר זיהוי מגיש המסמך בידי עובד רשות המסים;
{{ח:תתת|(3)}} לגבי מסמך מקרקעין כמפורט {{ח:חיצוני|תקנות מיסוי מקרקעין (שבח ורכישה) (דיווח מקוון)#סעיף 1|בפסקה (2) או (3) להגדרה ”מסמך מקרקעין“ בתקנות הדיווח המקוון}}, גם על ידי החייב, באמצעות תקשורת מחשבים ממחשב מדווח, לאחר זיהוי מגיש המסמך.
{{ח:תת|(ב)}} על אף האמור בסעיף קטן (א), במכירת זכות במקרקעין על ידי רשות מקרקעי ישראל, רשאית רשות מקרקעי ישראל להגיש מסמך מקרקעין באופן מקוון לרשות באמצעות תקשורת ברשת פרטית (VPN – Virtual Private Network), ורשאית רשות מקרקעי ישראל, לאפשר לרוכש המעוניין בכך, להגיש מסמך מקרקעין כמפורט {{ח:חיצוני|תקנות מיסוי מקרקעין (שבח ורכישה) (דיווח מקוון)#סעיף 1|בפסקה (1) או (4) להגדרה ”מסמך מקרקעין“ שבתקנות הדיווח המקוון}}, באמצעות רשות מקרקעי ישראל בדרך האמורה.

{{ח:סעיף|3|קליטת הדיווח המקוון}}
{{ח:ת}} עם הגשת מסמך מקרקעין יוצג במערכת הדיווח אישור על קליטת המסמך ועל מועד קבלתו.

{{ח:סעיף|4|טפסים}}
{{ח:תת|(א)}} הדיווח לרשות יבוצע בטופס דיווח שקבע המנהל מכוח סמכותו לפי {{ח:חיצוני|חוק מיסוי מקרקעין (שבח ורכישה)#סעיף 112|סעיף 112 לחוק}}, כפי שמופיע במערכת הדיווח במועד הדיווח ובהתאם לעסקה המדווחת.
{{ח:תת|(ב)}} מסמכים שיש חובה לצרפם לדיווח, יצורפו במסר אלקטרוני, אשר הוא תוצר של סריקה ממוחשבת.

{{ח:סעיף|5|הצהרת אימות פרטים}}
{{ח:תת|(א)}} כלל טופס דיווח שקבע המנהל מכוח סמכותו לפי {{ח:חיצוני|חוק מיסוי מקרקעין (שבח ורכישה)#סעיף 112|סעיף 112 לחוק}} חובת צירוף הצהרת אימות פרטים למסמך המקרקעין, תצורף הצהרת אימות הפרטים, באופן מקוון במסר אלקטרוני, אשר היא תוצר של סריקה ממוחשבת, לאחר שנחתמה בחתימתו הידנית של החייב.
{{ח:תת|(ב)}} לא הוגשה הצהרת אימות פרטים כאמור בסעיף קטן (א), יראו את מסמך המקרקעין כאילו לא הוגש.

{{ח:סעיף|6|תנאים טכניים לקבלה}}
{{ח:ת}} נעשה הדיווח המקוון בקובץ מיושן או שהיה נגוע בנגיף מחשב או בקוד עוין, העלול לגרום נזק או שיבוש למחשב הרשות או לחומר מחשב המצוי במחשב הרשות, יידחה הדיווח בלא קליטתו, בצירוף הודעה מתאימה שתופיע באתר הדיווח.

{{ח:סעיף|7|קישוריות}}
{{ח:ת}} במסמך המצורף לדיווח המקוון לרשות, לא תהיה קישורית (Hyper Link) למידע בתוך המסמך או מחוצה לו, ואולם רשאי מגיש המסמך לכלול במסמך קישורית לצורך הפניה מתוכן ענייניים, אם קיים, לסעיפים נוגעים לעניין בגוף המסמך או לצורך הפניה, אם קיימת, במלל של המסמך לסעיפים נוגעים לעניין בגוף המסמך.

{{ח:סעיף|8|קבצים מצורפים}}
{{ח:תת|(א)}} מסמך המצורף כקובץ לטופס הדיווח יוכן באמצעות תוכנה, המשמשת ליצירת קבצים במתכונת PDF (Portable Document Format)‎.
{{ח:תת|(ב)}} הדיווח לא יכלול קבצי סרטי חוזי (וידאו), שמע (אודיו) או הנפשה (אנימציה), וכן לא יכלול תמונות למעט גרפים, טבלאות, לוגו או סמל.

{{ח:סעיף|9|בדיקת קבלה}}
{{ח:ת}} מסמך מקרקעין שהוגש באופן מקוון לא ייקלט, אלא אם כן התקיימו בו התנאים המנויים {{ח:פנימי|סעיף 6|בסעיפים 6 עד 8}}; מסמך מקרקעין שלא התקיימו בו התנאים האמורים – יידחה, בצירוף הודעה מתאימה שתופיע במערכת הדיווח.

{{ח:חתימות|כ״ו באלול התשע״ז (17 בספטמבר 2017)}}
* '''משה אשר'''
מנהל רשות המסים
{{ח:סוגר}}
{{ח:סוף}}
[[קטגוריה:בוט חוקים]]